কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কিগালি
কিগালি, রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%।